Espectacles contemporanis, música, clàssics del cinema negre i pel·lícules d’autor obriran la programació del Paranimf de l’UJI el 2017



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/12/2q/paranimf-2017/&url=/com/noticies/2016/12/2q/paranimf-2017/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/12/2q/paranimf-2017/&url=/com/noticies/2016/12/2q/paranimf-2017/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/12/2q/paranimf-2017/&url=/com/noticies/2016/12/2q/paranimf-2017/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/12/2q/paranimf-2017/&url=/com/noticies/2016/12/2q/paranimf-2017/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Espectacles contemporanis, música, clàssics del cinema negre i pel·lícules d’autor obriran la programació del Paranimf de l’UJI el 2017 Les propostes per al primer trimestre inclouen Cinemascore i la repetició de la reeixida «Lurrak»

04/01/2017 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Paranimf hiver 2017 paranimf-2017 llibret](/com/noticies/2016/12/2q/paranimf-2017/llibret.jpg)](#)

El Paranimf de la Universitat Jaume I inicia 2017 amb una variada programació que inclourà les propostes de cinema amb música en directe de Cinemascore, clàssics del cinema negre en 35 mm, pel·lícules d’autor, teatre d’avantguarda, clown, la música de María Arnal, dansa i actuacions per a tota la família entres les quals es troba *Lurrak,* que torna a programar l’UJI després del seu èxit com a espectacle de cloenda del Reclam. Les entrades per a la programació per al primer trimestre de l’any es posaran **a la venda el 10 de gener de 2017** a taquilla i a la web del Paranimf.

Les propostes escèniques s’obriran amb *La banda de la fi del món***,** de la companyia Loscorderos, el **13 de gener**, una proposta transgressora d’avantguarda d’una companyia sorgida de l’Aula de Teatre Carles Pons de l’UJI que inclou en la part musical la veu de la danesa Pia Nielsen. La clown Pepa Plana portarà el seu espectacle de reflexió i denúncia social *Paradís pintat* a l’escenari del Paranimf el **20 de gener**, i les propostes del primer mes de l’any es completaran el **divendres 27** amb *Síndrhomo*, teatre contemporani amb un toc d’absurd que arribarà de la mà de la companyia La Teta Calva que porta a escena un text de l’argentina Iaia Cárdenas.

Les propostes escèniques de **febrer** s’obriran el **divendres 3** amb *Lurrak*. L’espectacle de música, circ i teatre per a tota la família de la companyia Lurrak Antzerkia torna a l’UJI després del seu èxit en la cloenda de la Mostra de Teatre Reclam 2016, que va fer que s’esgotaren les entrades. La música arribarà el dia **17 de febrer** amb la veu de Maria Arnal acompanyada a la guitarra per Marcel Bagés.

El mes de **març** el Paranimf acollirà *Rudo*, una original proposta de teatre i circ per a públic familiar de la companyia Manolo Alcantara, de la qual es faran dos passes el **divendres 3.** Com cada any, el Paranimf acollirà a més l’espectacle realitzat per la companyia Maset de Frater. La representació *Déjate seducir* servirà, a més, de cloenda, el **7 de març**, de l’exposició *iLimitArt* de Maset de Frater i l’arquitecte Jorge Guallar que es podrà veure al Paranimf **des del 7 de febrer**. Les propostes teatrals es completen amb *Cinc actrius lligen Rodoreda*, d’El Far Projectes Teatrals, el **10 de març**, i les històries contemporànies de *¿Qué se esconde tras la puerta?,* de la Companyia Sieteatro el **31 de març**. El Paranimf avança a més *De Capo* com a proposta de dansa per al segon trimestre de 2017, amb la seua representació el **7 d’abril.**

**Un festival únic**

La XII Mostra de Música en Directe i Cinema Cinemascore tindrà lloc **del 9 al 12 de febrer** amb la participació de grups locals, nacionals i internacionals. El festival, únic en la seua espècie, genera un espai en el qual els artistes interpreten, en directe, la seua particular i exclusiva versió sonora per a la pel·lícula que es reprodueix en la pantalla. Amb propostes singulars, i quasi exclusives, el Cinemascore ofereix la possibilitat de gaudir del cine i de la música en directe d’una forma diferent, on les sensacions poden ser molt enriquidores. El projecte organitzat per l’Aula de Cinema i Creació Juvenil de l’UJI i la promotora Born Music contarà enguany amb l’actuació de Truna que posarà música al clàssic *Freaks (La parada de los monstruos)* el **dia 9 al** **Centre Municipal Antonio Maura**, mentre que el **Paranimf** acollirà les propostes dels dies **10, 11 i 12.** L’actuació dels castellonencs Montefuji acompanyant la pel·lícula *Cube*; el grup de Los Ángeles Xiu Xiu acompanyaran amb el seu rock avantguardista l’obra japonesa *Bajo los cerezos en flor*, i els asturians Elle Belga posaran la seua particular banda sonora a *The Hill*.

Pel que fa al cicle «Nou cinema», aquest portarà al Paranimf interesants obres d’autor tant nacionals com internacionals. Així, durant el primer trimestre es programaran en versió original subtitulada *La propera pell*, del català Isaki Lacuesta , guanyadora de nombrosos premis al Festival de Màlaga 2016; *La mort de Louis XIV*, pel·lícula d’Albert Serra amb una excel·lent crítica; *El tesoro*, del romanés Corneliu Puromboie; *Solo el fin del mundo*, de Xavier Dolan, Gran Premi del Jurat de Cannes; i es tancarà amb *Toni Erdmann*, de Maren Ade, considerada per la crítica la millor pel·lícula de l’any i que acumula ja cinc premis del Cinema Europeu 2016 i el de Millor Pel·lícula del Festival de Cannes, entre d’altres.

Finalment, el cicle «En pantalla gran» permetrà tornar a veure o descobrir els grans clàssics del cinema negre en versió original i en 35 mm. El cicle s’obrirà amb l’obra pionera del gènere *Perdición*, de Billy Wilder, i continuarà amb *Laura*, d’Otto Preminger, *Retorno al pasado*, de Jacques Tourner, i *El abrazo de la muerte*, de Robert Siodmak. Les propostes audiovisuals es completaran amb el taller de vídeo *Trastorn visual* el **dimecres 1 de febrer**.

[Programació](http://www.uji.es/cultura/paranimf/programacio/)

[Programació](paranimf-hivern-2017.pdf) (pdf)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00